CELEX: 32017D0050
Language: da
Date: 2017-01-11 00:00:00
Title: Rådets afgørelse (FUSP) 2017/50 af 11. januar 2017 om ændring af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali)

12.1.2017   
            
            
               DA
            
            
               Den Europæiske Unions Tidende
            
            
               L 7/18
            
         RÅDETS AFGØRELSE (FUSP) 2017/50
   af 11. januar 2017
   om ændring af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 15. april 2014 afgørelse 2014/219/FUSP (1) om Den Europæiske Unions FSFP-mission i Mali (EUCAP Sahel Mali). Missionen fik et mandat og et finansielt referencegrundlag indtil den 14. januar 2017.
            
         
               (2)
            
            
               Efter den strategiske revision af missionen anbefalede Den Udenrigs- og Sikkerhedspolitiske Komité, at mandatet for EUCAP Sahel Mali tilpasses og forlænges med en periode på to år. Der bør fastsættes et finansielt referencegrundlag for perioden fra den 15. januar 2017 til den 14. januar 2018.
            
         
               (3)
            
            
               Afgørelse 2014/219/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I afgørelse 2014/219/FUSP foretages følgende ændringer:
   
               1)
            
            
               Artikel 2 affattes således:
               »Artikel 2
               Formål og opgaver
               1.   EUCAP Sahel Mali har til formål at sætte Malis myndigheder i stand til at genoprette og opretholde den forfatningsmæssige og demokratiske orden og betingelserne for varig fred i Mali og genetablere og fastholde statens myndighed og legitimitet på hele det maliske område gennem en effektiv genindsættelse af dens administration.
               2.   For at støtte de maliske bevægelser til genetablering af statens myndighed og gennemførelsen af aftalen om fred og forsoning i Mali, der blev undertegnet den 15. maj og den 20. juni 2015, og i tæt samarbejde med de andre internationale aktører, navnlig MINUSMA, yder EUCAP Sahel Mali assistance og rådgivning til FSI i forbindelse med iværksættelsen af den sikkerhedsreform, der er indført af den nye regering, med henblik på:
               
                           a)
                        
                        
                           at forbedre deres operationelle effektivitet
                        
                     
                           b)
                        
                        
                           at genetablere deres respektive hierarkiske struktur
                        
                     
                           c)
                        
                        
                           at styrke de administrative myndigheders og retsvæsenets rolle for så vidt angår ledelsen af og kontrollen med deres opgaver, og
                        
                     
                           d)
                        
                        
                           at lette deres reorganisering i landets nordlige del.
                        
                     3.   EUCAP Sahel Mali bidrager inden for sine aktiviteter til forbedring af interoperabiliteten og koordineringen mellem de indre sikkerhedsstyrker i G5 Sahel-landene og FSI.
               4.   For at nå sit mål handler EUCAP Sahel Mali efter de strategiske retningslinjer, der er fastsat i krisestyringskonceptet, godkendt af Rådet den 17. marts 2014, og som er fastlagt i de operative planlægningsdokumenter, som Rådet har godkendt.«
            
         
               2)
            
            
               Artikel 14, stk. 1, affattes således:
               »1.   Det finansielle referencegrundlag til dækning af udgifterne i forbindelse med EUCAP Sahel Mali fra den 15. april 2014 til den 14. januar 2015 udgør 5 500 000 EUR. Det finansielle referencegrundlag til dækning af udgifterne i forbindelse med EUCAP Sahel Mali fra den 15. januar 2015 til den 14. januar 2016 udgør 11 400 000 EUR. Det finansielle referencegrundlag til dækning af udgifterne i forbindelse med EUCAP Sahel Mali mellem den 15. januar 2016 og den 14. januar 2017 udgør 19 775 000 EUR. Det finansielle referencegrundlag til dækning af udgifterne i forbindelse med EUCAP Sahel Mali mellem den 15. januar 2017 og den 14. januar 2018 udgør 29 800 000 EUR. Det finansielle referencegrundlag for de efterfølgende perioder fastsættes af Rådet.«
            
         
               3)
            
            
               Artikel 17 ændres således:
               
                           a)
                        
                        
                           følgende stykke indsættes:
                           »1a.   HR har bemyndigelse til at videregive til Det Europæiske Agentur for Grænse- og Kystbevogtning (Frontex) EU's klassificerede informationer og dokumenter, som er udarbejdet med henblik på EUCAP Sahel Mali, til og med den klassifikationsgrad, der er fastsat af Rådet, i overensstemmelse med afgørelse 2013/488/EU. Med henblik herpå etableres der ordninger mellem HR og Frontex.«
                        
                     
                           b)
                        
                        
                           stk. 4 affattes således:
                           »4.   HR kan uddelegere sådanne bemyndigelser og muligheden for at indgå ordningerne som omhandlet i denne artikel til embedsmænd i EU-Udenrigstjenesten, den øverstbefalende for den civile operation og/eller missionschefen i overensstemmelse med afdeling VII i bilag VI til afgørelse 2013/488/EU.«
                        
                     
         
               4)
            
            
               Artikel 18, sidste punktum, affattes således:
               »Den anvendes indtil den 14. januar 2019.«
            
         Artikel 2
   Ikrafttræden
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 11. januar 2017.
      
         
            På Rådets vegne
         
         L. GRECH
         
            Formand
         
      
   
   
      (1)  Rådets afgørelse 2014/219/FUSP af 15. april 2014 om Den Europæiske Unions FSFP-mission i Mali (EUCAP Sahel Mali) (EUT L 113 af 16.4.2014, s. 21).